О Б Щ И Н С К И   С Ъ В Е Т – Ч Е П Е Л А Р Е


Р  Е  Ш  Е  Н  И  Е
№ 252


Взето с Протокол № 29 от редовно заседание на Общински съвет – Чепеларе, проведено на 31.07.2025 година.


ОТНОСНО: Предложение за приемане на Наредба за изменение и допълнение на Наредба за реда за придобиване, управление и разпореждане с имоти и вещи - общинска собственост на Община Чепеларе 


Общински съвет – Чепеларе като изслуша предложението на кмета на общината, постоянните комисии по  „Бюджет и финанси“ и „Общинска собственост, устройство на територията, инфраструктура и екология“ и след станалите разисквания на основание чл. 21, ал. 1, т. 23 и ал. 2 от Закона за местното самоуправление и местната администрация във връзка с чл. 8 от Закона за нормативните актове, при спазване на изискванията на чл. 75, ал. 2 и чл. 76, чл. 79 от АПК и чл. 11, ал. 3 и чл. 15, ал. 1, чл. 26 и чл. 28. ал. 1 от Закона за нормативните актове:

        Р   Е   Ш   И:


Общински съвет – Чепеларе

Приема Наредба за изменение и допълнение на Наредба за реда за придобиване, управление и разпореждане с имоти и вещи - общинска собственост на Община Чепеларе на Общински съвет – Чепеларе, приета с Решение № 143 от 26.09.2024 г. на Общински съвет – Чепеларе

§ 1. Изменя се и се допълва чл. 93, както следва:
Чл. 93. Наемател на общински имот, който наруши забраните за неговото пренаемане, съвместно ползване по договор с трети лица или за използването му за стопанска и производствена дейност се наказва с глоба  в размер до 2000 лв./1022,61 €, а ако е едноличен търговец или юридическо лице с имуществена санкция в размер до 20 000 лв./10226,14 €.
§ 2. Изменя се и се допълва чл. 94, както следва:
Чл. 94. Който без законно основание завземе общински имот, се наказва с глоба до 5000 лв./2556,54 €, а ако е едноличен търговец или юридическо лице до 50 000 лв./ 25565,36 €.
§ 3. Изменя се и се допълва чл. 95, както следва:
Чл. 95. Който - в едномесечен срок от влизането им в сила, не изпълни заповед или решение за освобождаването на общински имот, се наказва с глоба до 5000 лв./2556,54 €, а ако е едноличен търговец или юридическо лице до 50 000 лв./25565,36 €.
§ 4. Изменя се и се допълва чл. 2, ал. 1 на Приложение №1 – Тарифа за определяне на минимален наем за един квадратен метър при отдаване под наем на общинско имущество на територията на Община Чепеларе, както следва:

	Населени места
	Помещения
лв./€/м2 
без ДДС
	Терени
лв./€ /м2

	1. Гр. Чепеларе: 
	

	1.1. Първа зона
	8.00/4,09
	6.00/3,07

	1.2. Втора зона
	6.00/3,07
	4.00/2,05

	1.3. Трета зона
	5.00/2,56
	3.00/1,53

	1. Всички населените места в Община Чепеларе, с изключение на к.к. Пампорово
	
6.00/3,07
	
3.00/1,53

	1. К.к.Пампорово
	16.00/8,18
	12.00/6,14 



	
[bookmark: _GoBack]§ 5. Наредбата за изменение и допълнение на Наредба за придобиване, управление и разпорежднане с имоти и вещи – общинска собственост на Община Чепеларе е приета с Решение № 252 от 31.07.2025 г. на Общински съвет – Чепеларе и влиза в сила, считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС.

Общ брой на общинските съветници: 13
Гласували: 12

Ангел Николов – „ЗА“                                                    д-р Лилия Милина - „ЗА“
Анета Пашалиева - „ЗА“                                                 Петя Касабова - „ОТСЪСТВА“                                 
Асен Хаджиев - „ЗА“                                                       Радомира Йорданова - „ЗА“                                  
Весела Хаджиева Русенова - „ЗА“                                 Славка Чакърова - „ЗА“
Димитър Герджиков - „ЗА                                              Стоян Андреев – „ЗА“
Екатерина Петрова - „ЗА“                                               Филип Делисивков - „ЗА“                                 
Елка Ангьозова - „ЗА“                                                     

“ЗА”- 12;
“ПРОТИВ”- 0;
“ВЪЗДЪРЖАЛ СЕ”- 0;

